b'\n_START_ARTICLE_\nMonobaktami\n_START_PARAGRAPH_\nMonobaktami so skupina antibiotikov, ki imajo monocikli\xc4\x8dni betalaktamski obro\xc4\x8d._NEWLINE_Na tr\xc5\xbei\xc5\xa1\xc4\x8du je prisoten le en predstavnik iz te skupine antibiotikov, in sicer aztreonam. Drugi predstavniki so sicer \xc5\xa1e tigemonam, nokardicin A in tabtoksin.\n_START_SECTION_\nZgodovina\n_START_PARAGRAPH_\nLeta 1979 so izolirali prve monocikli\xc4\x8dne betalaktamske antibiotike, ki so bile produkt sinteze bakterij, vendar so bili klini\xc4\x8dno neuporabni. Ugotovili pa so, da delujejo na bakterijske penicilin vezavne beljakovine in s tem zavirajo rast bakterijske celi\xc4\x8dne stene. Razvoj je \xc5\xa1el v smer pove\xc4\x8danja afinitete do vezave na omenjene bakterijske beljakovine. Prva u\xc4\x8dinkovina, ki je pokazala ustrezno u\xc4\x8dinkovitost, je bil aztreonam, ki deluje zelo u\xc4\x8dinkovito zoper aerobne gramnegativne bakterije.\n_START_SECTION_\nPridobivanje in struktura\n_START_PARAGRAPH_\nMonobaktami se sintetizirajo polsintezno; prva stopnja je proizvodnja s pomo\xc4\x8djo gramnegativnih bakterij, nato pa sledi sintezna modifikacija molekule. Na betalaktamski obro\xc4\x8d ni pripet nobena druga obro\xc4\x8dna struktura.'